CELEX: 62018TA0203
Language: hu
Date: 2020-07-08 00:00:00
Title: T-203/18. sz. ügy: A Törvényszék 2020. július 8-i ítélete – VQ kontra EKB („Gazdaság- és monetáris politika – Hitelintézetek prudenciális felügyelete – Az 1024/2013/EU rendelet 18. cikkének (1) bekezdése – Az EKB által hitelintézettel szemben az 575/2013/EU rendelet 77. cikke a) pontjának megsértése miatt kiszabott közigazgatási pénzbírság – Az EKB honlapján történő közzététel szabályai – Az 1024/2013 rendelet 18. cikkének (6) bekezdése és a 468/2014/EU rendelet 132. cikkének (1) bekezdése”)

21.9.2020   
            
            
               HU
            
            
               Az Európai Unió Hivatalos Lapja
            
            
               C 313/22
            
         
      A Törvényszék 2020. július 8-i ítélete – VQ kontra EKB
      (T-203/18. sz. ügy) (1)
      
      („Gazdaság- és monetáris politika - Hitelintézetek prudenciális felügyelete - Az 1024/2013/EU rendelet 18. cikkének (1) bekezdése - Az EKB által hitelintézettel szemben az 575/2013/EU rendelet 77. cikke a) pontjának megsértése miatt kiszabott közigazgatási pénzbírság - Az EKB honlapján történő közzététel szabályai - Az 1024/2013 rendelet 18. cikkének (6) bekezdése és a 468/2014/EU rendelet 132. cikkének (1) bekezdése”)
      (2020/C 313/33)
      Az eljárás nyelve: angol
      
         Felek
      
      
         Felperes: VQ (képviselő: G. Cahill barrister)
      
         Alperes: Európai Központi Bank (képviselők: E. Koupepidou, E. Yoo és M. Puidokas meghatalmazottak)
      
         Az alperest támogató beavatkozók: az Európai Unió Tanácsa (képviselők: I. Gurov és J. Bauerschmidt meghatalmazottak), Európai Bizottság (képviselők: L. Armati, A. Steiblytė, K.-P. Wojcik és A. Nijenhuis meghatalmazottak)
      
         Az ügy tárgya
      
      Az EKB által az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.) 18. cikkének (1) bekezdése alapján 2018. március 14-én meghozott ECB-SSM-2018-ESSAB-4, SNC-2016–0026 határozat annyiban való megsemmisítése iránt az EUMSZ 263. cikk alapján benyújtott kérelem, hogy egyrészt a felperessel szemben 1 600 000 eurós közigazgatási pénzbírságot szabott ki, és másrészt e szankciónak az EKB honlapján való nyilvánosságra hozatalát rendelte el a felperes anonimizálása nélkül.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  VQ a saját költségein felül viseli az Európai Központi Bank (EKB) részéről felmerült költségeket is, ideértve az ideiglenes intézkedés iránti eljárás költségeit.
               
            
                  3)
               
               
                  Az Európai Unió Tanácsa és az Európai Bizottság maga viseli saját költségeit.
               
            
         (1)  HL C 182., 2018.5.28.